Torsdag klokken 9 blev det nye ministerhold offentliggjort. I alt består det rene socialdemokratiske ministerhold af 20 ministre. Fire af dem er fra Nordjylland. Foruden Mette Frederiksen, som skal være statsminister, er der blevet plads til Rasmus Prehn som minister for udviklingssamarbejde, Ane Halsboe-Jørgensen som uddannelses- og forskningsminister og Simon Kollerup som erhvervsminister. Af de fire nordjyske ministre er det kun Mette Frederiksen, der har ministererfaring. Under statsminister Helle Thorning-Schmidt var Mette Frederiksen beskæftigelsesminister fra 2011 til 2014, hvorefter hun blev justitsminister i resten af regeringsperioden.
Mette Frederiksen har præsenteret sit ministerhold